proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS CEX 1.2020
ADMINISTRACIÓN LOCAL — Municipal — Marín (Presupostos e cadros de persoal, 23/12/2020)

O Pleno do Concello de Marín en sesión ordinaria de data de 12 de novembro de 2020 aprobou inicialmente o expediente de modificación de créditos, na modalidade de crédito extraordinario financiado con remanente de tesourería para gastos xerais, expediente Cex 1.2020 publicándose no Boletín Oficial da Provincia de Pontevedra número 225 de data de 20 de novembro de 2020. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 12 de novembro de 2020 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación orzamentaria mediante crédito extraordinario 1.2020 financiado con remanente de tesourería para gastos xerais queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Marín a 15 de decembro de 2020 A ALCALDESA Asdo. María Ramallo Vázquez
EXPOSICIÓN PÚBLICA PADRÓN AGUA 4º TRIMESTRE 2019
ADMINISTRACIÓN LOCAL — Municipal — Illa de Arousa, A (Recadación, 12/02/2020)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores, canon da auga e coeficiente de verteduras, correspondente ao 4º trimestre de 2019, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15:30 a 18:30 horas de luns a xoves, e de 13:00 a 15:00 os venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas de luns a xoves, e de 13:00 a 15:00 os venres, excepto festivos. Transcorrido o período voluntario de pago establecido, ata o 1 de abril de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa.—O ALCALDE, Asdo. Carlos Iglesias Cores.
EXPOSICIÓN PÚBLICA DO ACORDO PLENARIO DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 3/2020.
ADMINISTRACIÓN LOCAL — Provincial — Deputación Provincial (Presupostos e cadros de persoal, 03/06/2020)

O Pleno da Deputación Provincial de Pontevedra na sesión ordinaria que tivo lugar o día 29 de maio de 2020, aprobou inicialmente o expediente de modificación de crédito número 3/2020. Este expediente inclúe créditos extraordinarios (EXT.03/20), por importe de 4.258.231,24 euros, suplementos de créditos (SUP.03/20) por importe de 120.000,00 euros, financiándose na súa totalidade con baixas por anulación por importe de 4.378.231,24 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas, informes, e demais documentación do expediente de modificación de créditos número 3/2020. Así mesmo, o Pleno acordou declarar a non aplicación da suspensión de prazos decretada pola Disposición adicional terceira do Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 de dita disposición adicional, ao tratarse de procedementos administrativos referidos a situacións indispensables para o funcionamento básico dos servizos e non causar un prexuízo maior aos acredores afectados. O que se fai público para xeral coñecemento e efectos. O deputado delegado (Delegación efectuada por R. P. nº nº 2020002793 de data 16-03-2020), Lourdes Pilar Conta Moraz.—O Secretario, Carlos Cuadrado Romay. Asinado dixitalmente ao marxe.
APROBACIÓN DEFINITIVA MODIFICACIÓN DE CRÉDITO 8/20
ADMINISTRACIÓN LOCAL — Municipal — Nigrán (Presupostos e cadros de persoal, 13/08/2020)

Aprobado definitivamente o expediente administrativo de modificación de crédito 8/2020 no orzamento xeral do Concello de Nigrán do ano 2020, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral 2020 incluindo todos os expedientes administrativos de modificación de crédito aprobados ata esta data no ano 2020 e, tamén, o expediente antes citado: Nigrán, 7 de agosto de 2020. O Alcalde Juan Antonio González Pérez
MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE LIXO
ADMINISTRACIÓN LOCAL — Municipal — Silleda (Ordenanzas e Regulamentos, 11/12/2020)

O Pleno da Corporación celebrado o día 27 de novembro de 2020 aprobou provisionalmente a modificación da Ordenanza fiscal reguladora da taxa pola prestación do servizo de recollida e tratamento de lixo, introducindo unha Disposición Transitoria cuxo tenor literal é o seguinte: A taxa polo servizo de recollida e tratamento de lixo non será exixible dende un de xaneiro até a finalización do exercicio económico 2021, exclusivamente e de maneira excepcional como consecuencia da crise do Covid-19 para os seguintes epígrafes: 2. Hoteis, Pensións, salas de festas e discotecas.3. Cafeterías, Restaurantes, bares, tabernas e similares.” O Que se expón o público durante trinta (30) días hábiles, dentro dos cales os interesados poderán examinar o expediente e presentar as reclamacións e suxerencias que estimen, de acordo do disposto nos arts.17 do RDL 2/2004 e 49 da Lei 7/85 e lexislación concordantes. Se transcorrido dito prazo non se tiveran presentado reclamacións, o expediente ata entón provisional, considerarase definitivamente aprobado, de conformidade co artigo 17.3 do Texto Refundido da Lei de Facendas Locais, aprobado polo Real Decreto Lexislativo 2/2004, de 5 de marzo. Silleda a 02 de decembro de 2020. O Alcalde Manuel Cuiña Fernández
PROCESO PARA A SELECCIÓN DE DOUS/DÚAS TÉCNICOS/AS DE TURISMO CON CARÁCTER DE PERSOAL LABORAL TEMPORAL, A TEMPO PARCIAL
ADMINISTRACIÓN LOCAL — Municipal — Oia (Persoal, oposicións, 13/03/2020)

Mediante Decreto de 10 de marzo esta alcaldía acorda aprobar a convocatoria e bases que rexerán o procedemento selectivo para a selección de dous/dúas técnicos/as de turismo para o Concello de Oia con carácter de persoal laboral temporal. O servicio prestaráse durante dous periodos: 4-12 de abril-semana santa, e 15 de Xuño a 15 de setembro, verán), con xornada parcial de 30 horas semanais e descanso continuado de día e medio ininterrumpido por semana. As citadas bases poderán consultarse na sede electrónica do Concello de Oia, (tanto no taboleiro de anuncios da sede como no portal de transparencia): oia. sedelectronica. es. O prazo para a presentación de solicitudes será de 5 días hábiles contados a partir do seguinte ó da publicación do anuncio da convocatoria no Boletín Oficial da Provincia. En Oia a 10 de marzo de 2020 A Alcaldesa Cristina Correa Pombal ** Documento asinado á marxe dixitalmente
APROBACIÓN DEFINITIVA DO EXPEDIENTE DE CRÉDITO EXTRAORDINARIO Nº 3/2020(MODIFICACIÓN DE CRÉDITOS 15/2020)
ADMINISTRACIÓN LOCAL — Municipal — Tui (Presupostos e cadros de persoal, 03/07/2020)

Transcorrido o prazo de exposición regulamentario (BOP nº 107, do 5 de xuño do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 3/2020 (Modificación de Créditos 15/2020, aprobado polo Pleno en sesión ordinaria do 28 de maio do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui, documento asinado dixitalmente á marxe. O alcalde
SUBVENCIÓNS CONCEDIDAS NO MES DE DECEMBRO NO SERVIZO DE PATRIMONIO DOCUMENTAL BIBLIOGRÁFICO
ADMINISTRACIÓN LOCAL — Provincial — Deputación Provincial (Subvencións e axudas, 22/01/2020)

De conformidade co establecido no artigo 18 da Lei 38/03, de 17 de novembro e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de decembro, polo Servizo de Patrimonio Documental e Bibliográfico desta Deputación Provincial. Pontevedra, 13 de xaneiro de 2020 Xefa do Servizo de Patrimonio Documental e Bibliográfico Erik Adrian Ghzala Andilla Raha
COBRANZA P. P. SERVIZO AXUDA NO FOGAR DECEMBRO 2019
ADMINISTRACIÓN LOCAL — Municipal — Cambados (Recadación, 02/03/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF DECEMBRO 2019 o seguinte: Durante o prazo comprendido entre 6 de Marzo de 2020 ata o 7 de Maio de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
EDICTO EXPOSICIÓN PÚBLICA DO PADRÓN DO IMPOSTO SOBRE VEHÍCULOS DE TRACCIÓN MECÁNICA DO ANO 2020
ADMINISTRACIÓN LOCAL — Municipal — Vigo (Recadación, 20/04/2020)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pagamento (6 de xullo) ou ben directamente reclamación ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro xeral tributaria e art.137 da Lei 7/85, de 2 de abril, de bases de réxime local. O ALCALDE P. D. Vigo, abril 2020 Asina dixitalmente: O Concelleiro Delegado de Orzamentos e Facenda
DATA PARA O LEVANTAMENTO DAS ACTAS PREVIAS Á OCUPACIÓN NO EXPEDIENTE DE EXPROPIACIÓN FORZOSA PARA A AMPLIACIÓN DO CEMENTERIO MUNICIPAL DA ROMEA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 02/01/2020)

Declarada pola Xunta de Galicia, mediante Decreto 154/2019, de 28 de novembro de 2019, a urxente ocupación para os efectos de expropiación forzosa dos bens e dereitos necesarias para a Ampliación do Cementerio Municipal da Romea (publicado no Diario Oficial de Galicia núm.233 de 9 de decembro de 2019), en cumprimento do disposto nos artigos 52 da vixente Lei de 16 de decembro de 1954 de Expropiación Forzosa, e 55 e seguintes do Decreto de 26 de abril de 1957, polo que se aproba o Regulamento da Lei de Expropiación Forzosa, esta concellería delegada resolve convocar aos titulares de bens e dereitos afectados, para que comparezcan ao levantamento das actas previas á ocupación, que terá lugar o día, 10 de xaneiro de 2020 ás 10:00 horas, na Casa do Concello de Lalín, sen prexuízo de se trasladar á finca obxecto de expropiación, de estimalo oportuno. — Titular: Gustavo Alonso Windle Marz Ao acto referido, deberán acudir os titulares afectados, persoalmente ou ben representados por persoa debidamente autorizada para actuar no seu nome, achegando os documentos acreditativos da súa titularidade, o DNI e o último recibo do Imposto sobre Bens Inmobles, podendo facerse acompañar, pola súa conta e se o estiman oportuno, dos seus peritos e notario. Lalín a, 16 de decembro de 2019. O ALCALDE, P. D. A CONCELLEIRA DE URBANISMO (Decreto 25/06/2019) María Paz Perez Asorey.
R. P. DELEGANDO COMPETENCIAS DO DEPUTADO CARLOS LÓPEZ FONT NO DEPUTADO SANTOS HÉCTOR RODRÍGUEZ DÍAZ–VACACIÓNS 1-9 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/08/2020)

A Presidencia, en uso das facultades que ll e confire a normativa local vixente, dita a seguinte Dada conta que o deputado provincial D. Miguel Alexis Gallinar Tigasi vai a estar ausente por vacacións durante os días 1 ó 9 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) e Resolución Presidencial de 28 de maio de 2020 (Rex. núm.2020003407) delegáronse e modificáronse, no seguinte senso, as competencias en materia de “RÉXIME INTERIOR, ECONOMÍA, FACENDA e ORAL: Intervención, Tesourería, Secretaría Xeral, Recursos humanos, ORAL, Imprenta provincial, Contratación, Patrimonio, Bombeiros e protección civil, Prevención de riscos laborais, Asesoría xurídica, Comunicación institucional, Servizo central, Parque Móbil, Protección de Datos, Transparencia” en D. Miguel Alexis Gallinar Tigasi. Resultando que como consecuencia de dito motivo procede que por esta Presidencia se recupere as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que D. Miguel Alexis Gallinar Tigasi ostenta, polo motivo da ausencia antes exposta.2.—Delegar durante os días 1 ó 9 de agosto, ambos inclusive, as citadas competencias no deputado, D. Matias Martin Francesc Asis Labiod Neculau.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Miguel Alexis Gallinar Tigasi.4.—Esta Resolución surtirá efectos dende o día 1 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe D. Miguel Alexis Gallinar Tigasi.- D. S antos Héctor Rodríguez Díaz.
RÉXIME DE ADICACIÓN PARCIAL; RETRIBUCIÓNS, ASISTENCIAS POLA CONCURRENCIA ÁS SESIÓNS E INDEMNIZACIÓNS
ADMINISTRACIÓN LOCAL — Municipal — Dozón (Outros documentos, notificacións e informacións públicas, 20/08/2020)

O Pleno deste Concello en sesión extraordinaria celebrada o 11 de agosto de 2020 adoptou o seguinte acordo: En aplicación do establecido no artigo 75.1, 2 e 5 da Lei 7/1985, do 2 de abril, de bases do réxime local e 13 do Regulamento de organización, funcionamento e réxime xurídico das entidades locais aprobado por Real Decreto 2568/1986, do 28 de novembro: Primeiro.- Establecer coma cargos que levarán aparellada réxime de adicación o seguinte: Alcalde, adicación parcial, 75 % da xornada. Concelleiro delegado da Área de Medio Ambiente, Urbanismo, Servizos e Infraestruturas, adicación parcial, 25 % da xornada. Segundo.- Fixar coma retribucións dos indicados cargos as seguintes: As citadas retribucións serán efectivas para adicación parcial do cargo de Alcalde dende o 14 de xullo de 2020; para a adicación parcial do Concelleiro delegado da Área de Medio Ambiente, Urbanismo, Servizos e Infraestruturas dende o día en que o acordo resulte aprobado polo Pleno da Corporación, se é o caso. As retribucións fixadas incrementaranse, anualmente, na porcentaxe que se establezan como máximas na Leis de Orzamentos do Estado. As persoas que obstenten os cargos citados, serán dados de alta no Réxime Xeral da Seguridade Social, asumindo o Concello a cota empresarial que corresponda. Terceiro.- Fixar o importe das asistencias pola concurrencia efectiva ás sesións dos órganos colexiados da corporación dos que se forme parte: Non obstante en todos aqueles casos en que se celebren durante unha mesma mañá ou tarde sesión do Pleno e calquera outro dos supostos anteriormente relacionados e que dan dereito a percibir a dieta correspondente, os membros asistentes percibirán en todo caso unha soa dieta por importe de 60,00 euros. Cuarto.- Fixar o importe das indemnizacións por gastos ocasionados polo exercicio de cargo representativo ao abeiro do establecido no Real Decreto 462/2002, de 24 de maio, sobre indemnizacións por razón do servizo. Dozón na data da sinatura electrónica á marxe O Alcalde-Presidente Adolfo Campos Vázquez
APROBACIÓN INICIAL MODIFICACIÓN ORDENANZAS FISCAIS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 29/10/2020)

Anuncio de aprobación provisional das modificación das Ordenanzas seguintes: Con data 28 de setembro 2020, o Concello en Pleno acordou aprobar provisionalmente as seguintes modificacións das Ordenanzas Fiscais do Concello de Salvaterra de Miño: Mediante o presente anuncio, o acordo de aprobación provisional sométese a exposición pública por prazo de trinta días hábiles, a contar dende o seguinte a publicación do anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tiveran presentado reclamacións, o expediente ata entón provisional, considerarase definitivamente aprobado. A Alcaldesa Asdo: Marta Valcárcel Gómez DOCUMENTO ASINADO DIXITALMENTE Á MARXE.
APROBACIÓN PADRÓN DE AUGA 2019-4T
ADMINISTRACIÓN LOCAL — Municipal — Cambados (Recadación, 28/01/2020)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 4º trimestre do ano 2019 e aprobado polo DECRETO 2020/0045 de 16/01/2020. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asemade faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 17 de xaneiro de 2020.—A Alcaldesa, Dª Fátima Abal Roma.
APROBACIÓN INICIAL DO EXPEDIENTE DE MUTACIÓN DEMANIAL INTERNA DO ANTIGO CENTRO DE SAÚDE
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 07/09/2020)

Aprobado inicialmente, por acordo plenario de 27.08.2020 o expediente de mutación demanial interna do antigo centro de saúde sito na rúa Compostela 6 para destinalo a usos de carácter sociocultural, educativo e de benestar, sométese a información pública polo prazo dun mes a contar desde o día seguinte ao de publicación do presente anuncio. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://salcedadecaselas.sedelectronica. gal]. Documento asinado electronicamente.
APROBACIÓN PADRÓN DO MERCADO OUTUBRO 2020
ADMINISTRACIÓN LOCAL — Municipal — Marín (Recadación, 07/10/2020)

Por Resolución do Concelleiro delegado de Facenda do día 28 de setembro de 2020 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de outubro de 2020. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 26 de outubro de 2020, ambos inclusive. O cargo nas contas bancarias dos recibos correctamente domiciliados efectuarase o día 5 de outubro de 2020. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias daTesourería do Concello de Marín, xa que a súa non recepción non exonera da obriga de pagonin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
RESOLUCIÓN DE CORRECCIÓN DE ERROS DA CONVOCATORIA DE PROVISIÓN TEMPORAL DUN POSTO DE TRABALLO DE XEFATURA DE SERVIZOS ADMINISTRATIVOS DE INFRAESTRUTURAS E VÍAS PROVINCIAIS EN COMISIÓN DE SERVIZOS
ADMINISTRACIÓN LOCAL — Provincial — Deputación Provincial (Persoal, oposicións, 08/07/2020)

EXPEDIENTE 2020027396 ASUNTO CONVOCATORIA DE PROVISIÓN TEMPORAL DUN POSTO DE TRABALLO DE XEFATURA DE SERVIZOS ADMINISTRATIVOS DE INFRAESTRUTURAS E VÍAS PROVINCIAIS EN COMISIÓN DE SERVIZOS TRÁMITE RESOLUCIÓN DE CORRECCIÓN DE ERRORES O deputado, en exercicio das competencias delegadas da presidencia en materia de persoal, dita a seguinte: No Boletín Oficial da Provincia nº127 do 06/07/2020 publicase a convocatoria de provisión temporal dun posto de traballo de xefatura de Servizos Administrativos de Infraestruturas e Vías Provinciais en comisión de servizos. Advertido un erro nesta publicación respecto a un dos requisitos que deben reunir as persoas interesadas, o abeiro do establecido no artigo 109.2 da Lei 39/2015, de 1 de outubro, de Procedemento Administrativo Común das Administracións Públicas, en virtude das facultades que me confire o artigo 61.12 do Real decreto 2568/86, de 28 de novembro, RESOLVO rectificar a base segunda da convocatoria de provisión temporal dun posto de traballo de xefatura de Servizos Administrativos de Infraestruturas e Vías Provinciais en comisión de servizos, relativa aos requisitos que deben reunir as persoas aspirantes, de forma que no apartado a): “Ser funcionario/a de carreira do Estado, das Comunidades Autónomas ou Entidades Locais en corpo ou escala clasificado no grupo A1 de técnico de administración xeral”. “Ser funcionario/a de carreira do Estado, das Comunidades Autónomas ou Entidades Locais en corpo ou escala clasificado no grupo A1 de técnico de administración xeral, ou habilitado nacional”. O prazo de presentación de solicitudes de participación computarase a partir do seguinte ó da publicación desta rectificación no Boletín Oficial da Provincia (BOPPO), sen prexuízo das presentadas con anterioridade a esta rectificación. O Deputado, O Secretario,
EXPOSICIÓN PÚBLICA APROBACIÓN INICIAL MODIFICACIÓN ORZAMENTARIA 18/2020
ADMINISTRACIÓN LOCAL — Municipal — Gondomar (Presupostos e cadros de persoal, 07/08/2020)

O Pleno do Concello de Gondomar, en sesión extraordinaria celebrada o día 30 de xullo de 2020, acordou a aprobación inicial do expediente de modificación de crédito nº 18/2020 na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
COBRANZA P. P. SERVIZO AXUDA NO FOGAR OUTUBRO 2020
ADMINISTRACIÓN LOCAL — Municipal — Cambados (Recadación, 25/11/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF OUTUBRO 2020 o seguinte: Durante o prazo comprendido entre 4 de Decembro de 2020 ata o 8 de Febreiro de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xaneiro de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
MODIFICACIÓN ORZAMENTARIA Nº 28/2020 NA MODALIDADE DE SUPLEMENTO DE CRÉDITO E DA MODIFICACIÓN Nº 29/2020 NA MODALIDADE DE CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 06/11/2020)

O Pleno desta Corporación, en sesión ordinaria celebrada o 29 de setembro de 2020, acordou a aprobación inicial do expediente de modificación orzamentaria nº28/2020 na modalidade de suplemento de crédito financiado con baixas noutras aplicacións e da modificación nº29/2020 na modalidade de crédito extraordinario financiado con baixas noutras aplicacións. No expediente nº28/2020 se acordou tamén modificar o contido do anexo de subvencións nominativas. Os mencionados expedientes foron expostos ao público para o seu exame polos interesados e presentación de reclamacións durante o prazo de 15 días hábiles contados a partires do dia seguinte ao da inserción dos correspondentes anuncios de aprobación inicial no Boletín Oficial da Provincia, nº194 de 7 de outubro de 2020. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
DH. A36.67648. NOVACIÓN DA CONCESIÓN A CCUU RABADEIRA DUN CAUDAL DE AUGA PROCEDENTE DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/12/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Rabadeira CAUDAL: 18625,95 m3/ano DESTINO: uso doméstico ORIXE: 29 mananciais e 2 pozos M1, M2 en parc.199 do pol.13 M3 a M6 en parc.23 do pol.12 M7 a M19 en parc.20 do pol.12 M20, M21 en parc.19 do pol.12 M22 a M25 en parc.18 do pol.12 M26 en parc.19 do pol.12 M27 a M29 en parc.18 do pol.12 P1 e P2 en parc.22 do pol.12 do catastro de Vigo PARROQUIA: Candeán CONCELLO: Vigo A auga dos mananciais reúnese a través de diversas arquetas para conducila a depósito 13,40×8,60×7,30 m en parc.21 do pol.12 do catastro de Vigo. A auga dos pozos bombéase directamente ao depósito en caso de necesidade. Do depósito parte tubo que se ramifica cara as vivendas que abastece a comunidade nos lugares da Rabadeira e Freiría, parroquia de Candeán; e Rinxela, parroquia de Cabral, Vigo. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DELEGACIÓN DE COMPETENCIAS DO PLENO NA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 10/06/2020)

O Pleno do Concello de Vilaboa, na súa sesión ordinaria de 29/05/2020 aprobou o seguinte: "Visto que o Co ncello de Vilaboa se atopa adherido á Central de Contratación da FEMP desde o 28 de novembro de 2019. Visto que o 17 de xuño de 2019, a Central de Contratación da Federación Española de Municipios e Provincias (en diante a FEMP) formalizou un Acordo Marco para a subministración de Electricidade en alta e baixa tensión, e que actualmente se encontra en vigor por un período de 2 anos ata o, 17 de xuño de 2021 con IBERDROLA CLIENTES, S. A. U, ENDESA ENERGÍA, S. A. U. e GAS NATURAL COMERCIALIZADORA, S. A. para os lotes 1 ao 7, prorrogable por períodos anuais ata un máximo total de 4 anos. Considerando que o Concello de Vilaboa ten como obxectivo licitar o servizo de subministración de electricidade tal como esixe a Lei 24/2013, de 26 de decembro, do Sector Eléctrico, conforme aos requisitos da contratación pública. Considerando que existe a posibilidade de delegación de competencias de determinadas materias do Pleno no Alcalde e na Xunta de Goberno Local, conforme ao artigo 22.4 da Lei 7/1985, de 2 de abril, Reguladora das Bases de Réxime Local. Considerando que todos os aspectos para proceder á contratación da subministración se encontran regulados nos pregos de cláusulas administrativas e prescricións técnicas que rexe no acordo marco, e co fin de axilizar todos os tramites necesarios no proceso de contratación da subministración de electricidade baseado no acordo marco da FEMP, PROPOÑO ao Pleno da Corporación, en virtude do artigo 22.4 da LRBRL a adopción do seguinte: Primeiro: Delegar no alcalde-presidente do Concello de Vilaboa todas as competencias como órgano de contratación para a contratación de subministración de electricidade baseado no acordo Marco da Federación Española de Municipios e Provincias, investíndoo de cantas facultades fosen necesarias para iso. As delegacións anteriores conlevan as atribucións necesarias para a resolución dos recursos que contra aquelas procedan. Segundo. Publicar este acordo no Boletín Oficial da Provincia, no taboleiro municipal e no Portal de Transparencia, cursando efecto a partir do día seguinte ao da súa adopción. Terceiro. Os actos administrativos que sexan ditados por delegación indicarán, expresamente, esta circunstancia, mediante a inclusión, na parte expositiva, do texto: “Considerando que a adopción deste acordo é competencia da Alcaldía, en virtude da delegación acordada polo Pleno da Corporación en data…”" O alcalde
EXTRACTO DE ACORDOS ADOPTADOS POLO PLENO ORDINARIO DE 20.01.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 03/02/2020)

Expediente Sesión plenaria ordinaria de 20.01.2020 Ref.1/2020 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día. ASUNTO RESULTADO 1.—Aprobación da acta da sesión ordinaria de 23.12.2019. (CSV: OF1UJ8DQ1QQN8AD8). Aprobada 2.—Honras e distincións. Concesión dos premios Cidade de Pontevedra 2019 nas súas dúas modalidades: a) persoa física e b) persoa xurídica, asociación ou colectivo. Pendente ditame comisión de Réxime Interior.2019/PREMIOS/000001. Aprobada 3.—Proposición do grupo municipal do Partido Popular sobre a gratuidade do tramo da AP9 de Pontevedra a Curro.2020/INIPLENO/000004. Rexeitada 4.—Proposición do grupo municipal Mixto-Ciudadanos para creación da oficina de atención aos maiores e para incluír a Pontevedra na "Rede mundial de cidades amigables coas persoas maiores". 2019/INIPLENO/000050. Aprobada 5.—Proposición do grupo municipal Mixto-Cs solicitando o apoio do Pleno ao ordenamento xurídico español e aos órganos constitucionais, incluída a xefatura do Estado.2020/INIPLENO/000001. Rexeitada 6.—Toma de coñecemento de coñecemento de decretos da Alcaldía sobre a realización de obras de emerxencia.2019/EMERX/000003; 2019/EMERX/000004; e 2019/EMERX/000005. Toma de coñecemento 7.—Coñecemento de resolucións e decretos.2020/RESMENSUAL/000001. Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, no día da sinatura electrónica
EXPTE. IN407A 2020/167-4. UFD DISTRIBUCIÓN ELECTRICIDAD, S. A., SOLICITA INSTALACIÓN ELÉCTRICA NO CONCELLO DE OIA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 21/10/2020)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 6 de outubro de 2020 O xefe territorial Ignacio Rial Santomé Finca 1.- Municipio: Oia; paraxe: Chavella, titular: descoñecido; afección: 10,89 m2 para o apoio 1.
APROBACIÓN PROVISIONAL DA MODIFICACIÓN PARCIAL DA ORDENANZA REGULADORA DA TAXA POR UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 12/06/2020)

O Concello de Vilagarcía de Arousa, en sesión plenaria extraordinaria celebrada o día 28 de maio de 2020 acordou a modificación da seguinte Ordenanza: II.12 Reguladora da taxa por utilización privativa ou aproveitamento especial do dominio público local No cumprimento do previsto no art.17 do Real decreto lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, dito acordo provisional, así como a Ordenanza, expóñense ao público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, na data da sinatura electrónica. O Alcalde Alberto Varela Paz.
SUBVENCIÓNS CONCEDIDAS POLO SERVIZO DE PROMOCIÓN DE EMPREGO E DESENVOLVEMENTO LOCAL NO CUARTO TRIMESTRE DO ANO 2019 E PRIMEIRO DO ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 17/02/2020)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12.2 da Ordenanza Xeral de Subvencións da Deputación Provincial de Pontevedra, publícanse as subvencións concedidas durante o cuarto trimestre do ano 2019 e primeiro do ano 2020 polo Servizo de Promoción de Emprego e Desenvolvemento Local da Deputación de Pontevedra: Plan ou programa: ERASMUS+ “Practicum Depo 2018” Aplicación orzamentaria: 240.2415.481.01 Plan ou programa: ERASMUS+ “Practicum Depo 2019” Aplicación orzamentaria: 240.2418.481.01 Pontevedra, 12 de febreiro de 2020. O xefe do Servizo de Promoción do Emprego e Desenvolvemento Local Asdo.: Manuel Corujo Castro
APROBACIÓN CONTA XERAL
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 17/06/2020)

Rendida a Conta Xeral do exercicio 2019, ditaminada favorablemente pola Xunta de Goberno, na sesión do día 8 de xuño do 2020, a mesma atópase exposta na sede desta entidade polo prazo de 15 días hábiles, que comezarán a contar dende o seguinte ó da inserción do presente edicto no Boletín Oficial da Provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. Documento asinado dixitalmente ao marxe. O presidente
RELACIÓN DE ASPIRANTES QUE SUPERARON A FASE DE OPOSICIÓN DO PROCESO DE SELECCIÓN DUNHA PRAZA DE SUBALTERNO/A DE OFICIOS VARIOS RESERVADA A PERSOAS CON DISCAPACIDADE, QUENDA LIBRE E APERTURA DA FASE DE CONCURSO (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 02/10/2020)

Pola acreditación do coñecemento da lingua galega (Celga 1), as/os aspirantes que superaron o exercicio están exentos da realización do terceiro exercicio, correspóndenlle a puntuación máxima deste exercicio que son dous puntos. Por conseguinte, as puntuacións totais da fase de oposición do proceso selectivo quedan establecidas tal e como figuran no seguinte cadro: Concluída a fase de oposición deste proceso selectivo, de conformidade coas bases da convocatoria, procédese á publicación os resultados finais no BOPPO, dándose inicio á fase de concurso, na que as/os aspirantes que superaron a fase de oposición deberán presentar os seus méritos. Neste senso, de conformidade co sinalado nas bases da convocatoria, as persoas que superaron a fase de oposición e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424B Documentación acreditativa de méritos da fase de concurso nos procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición, que se publicará no BOPPO, na páxina web e no taboleiro de anuncios da Deputación de Pontevedra, de conformidade co establecido no artigo 45 da LPACAP. Asinado dixitalmente polo Secretario do Tribunal na data que figura ao marxe
MODIFICACIÓN DA ORDENANZA DE SUMIDOIROS
ADMINISTRACIÓN LOCAL — Municipal — Cambados (Ordenanzas e Regulamentos, 05/10/2020)

Aprobada inicialmente por acordo do Pleno ordinario deste Concello, celebrado o 24 de setembro de 2020, a modificación da ordenanza fiscal reguladora da taxa pola prestación do servizo de sumidoiros, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública por un prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o 1 de xaneiro de 2021. A Alcaldesa – Dª. Ortensia Fumanal Abachri